Diari Oficial de la Generalitat Valenciana


Sumari del DOGV 7851, del 16-08-2016 (2016/6611)

ACORD de 4 d'agost de 2016, del Consell, pel qual s'autoritza l'aprovació de l'expedient de rescabalament i la imputació amb càrrec a l'exercici 2016 de les obligacions contretes a favor de l'empresa Sociedad Estatal Correos y Telégrafos, SA.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7851

Data del DOGV
:   16-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6611


Data del document
:   04-08-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Acord

Descriptors 

:   * Conselleria d'Economia Sostenible, Sectors Productius, Comerç i Treball

ACORD de 4 d'agost de 2016, del Consell, pel qual s'autoritza l'aprovació de l'expedient de rescabalament i la imputació amb càrrec a l'exercici 2016 de les obligacions contretes a favor de l'empresa Sociedad Estatal Correos y Telégrafos, SA. [2016/6611]  
En aplicació del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions correspon al conseller d'Economia Sostenible, Sectors Productius, Comerç i Treball resoldre el sotmetiment al Consell de l'expedient de rescabalament tramitat per aquesta conselleria.  
De conformitat amb l'article 19.2 de la Llei 1/2015, de 6 de febrer, de la Generalitat, la tramitació del referit expedient està justificada per la necessitat d'atendre el compliment d'obligacions econòmiques de la conselleria a l'haver rebut satisfactòriament els serveis centrals d'aquest, serveis prestats per l'empresa Sociedad Estatal Correos y Telégrafos, SA (CIF B31265806).  
En virtut de tot el que s'hi ha exposat, a proposta del conseller d'Economia Sostenible, Sectors Productius, Comerç i Treball, el Consell, en la reunió de 4 d'agost de 2016  
  
  
ACORDA  
  
Primer  
Autoritzar l'aprovació pel titular de la Conselleria d'Economia Sostenible, Sectors Productius, Comerç i Treball de l'expedient de rescabalament com a conseqüència de serveis prestats a esta conselleria per l'empresa Sociedad Estatal Correos y Telégrafos, SA (CIF Z40374332), en el període comprés entre el 13 de setembre de 2015 i el 14 de febrer de 2016, per un import de cent seixanta-huit mil tres-cents cinquanta-quatre euros i seixanta-huit cèntims, IVA inclòs (168.354,68 ?).  
  
  
Segon  
Autoritzar la imputació al pressupost 2016 de la Conselleria d'Economía Sostenible, Sectors Productius, Comerç i Treball, de les obligacions econòmiques generades a favor de l'empresa Sociedad Estatal Correos y Telégrafos, SA, en el període comprés entre el 13 de setembre de 2015 i el 31 de desembre de 2015, que ascendix a cent seixanta mil nou-cents quaranta-un euros i vint-i-huit cèntims, IVA inclòs (160.941,28 ?).  
  
València, 4 d'agost de 2016  
  
La consellera secretària,  
MÓNICA OLTRA JARQUE